ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतातील एकूण कोविड-19 प्रतिबंधक लसीकरण 81.85 कोटीहून अधिक
भारतात रुग्ण बरे होण्याचा सध्याचा दर 97.75%
गेल्या 24 तासात कोरोनाच्या 26,115 नव्या दैनंदिन रुग्णांची नोंद
देशातली सध्या उपचाराधीन रुग्णसंख्या  , असून ती एकूण रुग्णांच्या 0.92 %
साप्ताहिक पॉझीटीव्हिटी दर  गेले 88 दिवस 3% पेक्षा कमी
भारतात गेल्या 24 तासात 96,46,778 मात्रा, देण्यात आल्या असून आज सकाळी 7 वाजेपर्यंत प्राप्त अहवालानुसार भारतात कोविड-19 प्रतिबंधक लसींच्या आतापर्यंत एकूण 81.85 कोटींपेक्षा अधिक मात्रा  देण्यात आल्या आहेत. एकूण 80,35,135 सत्रांद्वारे या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या, वयोगटानिहाय एकूण लसीकरणाच्या आकडेवारीत पुढीलप्रमाणे लसींच्या मात्रांचा समावेश आहे-
|
|
HCWs
|
|
1st Dose
|
|
1,03,69,386
|
|
2nd Dose
|
|
87,50,107
|
|
FLWs
|
|
1st Dose
|
|
1,83,46,016
|
|
2nd Dose
|
|
1,45,66,593
|
|
Age Group 18-44 years
|
|
1st Dose
|
|
33,12,97,757
|
|
2nd Dose
|
|
6,26,66,347
|
|
Age Group 45-59 years
|
|
1st Dose
|
|
15,20,67,152
|
|
2nd Dose
|
|
7,00,70,609
|
|
Over 60 years
|
|
1st Dose
|
|
9,74,87,849
|
|
2nd Dose
|
|
5,28,92,011
|
|
Total
|
|
81,85,13,827
गेल्या 24 तासात 34,469 रुग्ण कोविडमुक्त झाले असून  यामुळे कोरोनाची लागण झालेल्यांपैकी एकूण 3,27,49,574
रुग्ण कोविडमुक्त झाले आहेत.
त्यामुळे बरे होण्याचा दर आता 97.75%.झाला आहे.
केंद्र आणि राज्य सरकार/ केंद्रशासित प्रदेश यांच्या समन्वित प्रयत्नांचा परिणाम म्हणून सलग 86 दिवसांपासून 50,000 पेक्षा कमी नव्या दैनंदिन रुग्णांची नोंद आता होत आहे.
गेल्या 24 तासात 26,115 नव्या रुग्णांची नोंद झाली
देशात उपचाराधीन रुग्णांची संख्या 3,09,575 आहे.उपचाराधीन रुग्ण, आतापर्यंतच्या एकूण पॉझिटीव्ह रुग्णांच्या 0.92% आहेत.
देशभरात चाचण्या करण्याच्या क्षमतेत वाढ सुरु आहे. देशात गेल्या 24 तासात एकूण 14,13,951 चाचण्या करण्यात आल्या. भारताने आतापर्यंत 55.50 कोटींहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.08% असून गेले 88 दिवस 3% पेक्षा कमी आहे. दैनंदिन पॉझीटीव्हिटी दर 1.85% इतका आहे.दैनंदिन पॉझीटीव्हिटी दर गेले 22 दिवस 3% पेक्षा कमी आणि 105 दिवस 5% पेक्षा कमी आहे.
पंतप्रधान कार्यालय
हिमाचल दिनानिमित्त पंतप्रधानांचा संदेश
हिमाचल प्रदेशच्या लोकांनी आव्हानांचे संधीत रूपांतर केले आहे.
"डबल इंजिन सरकारने ग्रामीण रस्ते, महामार्ग रुंदीकरण, रेल्वेचे जाळे विस्तारण्यासाठी पुढाकार घेतला असून, त्याचे परिणाम आता दिसू लागले आहेत"
“प्रामाणिक नेतृत्व, शांतताप्रिय वातावरण, देवी-देवतांचे आशीर्वाद आणि कठोर परिश्रम करणारे हिमाचलचे लोक, हे सर्व अतुलनीय आहेत.हिमाचलमध्ये गतीमान विकासासाठी आवश्यक असलेल्या सर्व गोष्टी आहेत.
पंतप्रधान नरेंद्र मोदी यांनी त्यांच्या संदेशात हिमाचल प्रदेशातील जनतेचे राज्याच्या 75 व्या स्थापना दिनानिमित्त अभिनंदन केले आहे आणि स्वातंत्र्याच्या 75 व्या वर्षात त्यांचा 75 वा स्थापना दिवस येत असल्याच्या आनंददायी योगायोगाचा उल्लेख केला. स्वातंत्र्याचा अमृत महोत्सव काळात विकासाचे अमृत राज्यातील प्रत्येक रहिवाशांपर्यंत पोहोचवण्याच्या कटिबद्धतेचा पुनरुच्चार त्यांनी यावेळी केला.
एक वैयक्तिक उल्लेख करत, पंतप्रधानांनी श्री अटलबिहारी वाजपेयी यांची कविता उद्धृत केली; आणि मेहनती, दृढनिश्चयी अशा लोकांच्या या सुंदर राज्याशी असलेल्या त्यांच्या दीर्घकालीन ऋणानुबंधाचे स्मरण केले.
1948 मध्ये या डोंगराळ राज्याच्या निर्मितीच्या वेळच्या आव्हानांचे स्मरण करून पंतप्रधानांनी या आव्हानांचे संधींमध्ये रूपांतर केल्याबद्दल हिमाचल प्रदेशातील लोकांची प्रशंसा केली.फलोत्पादन, वीज अधिशेष, साक्षरता दर, ग्रामीण रस्ते जोडणी, नळाचे पाणी आणि प्रत्येक घरात वीज या क्षेत्रातील राज्याच्या कामगिरीचे त्यांनी कौतुक केले.गेल्या 7-8 वर्षांतील या कामगिरीसाठी केलेल्या प्रयत्नांकडे त्यांनी लक्ष वेधले."जयराम जी यांच्या तरुण नेतृत्वाखालील 'डबल इंजिन सरकारने' ग्रामीण रस्ते, महामार्ग रुंदीकरण, रेल्वेचे जाळे विस्तारण्यासाठी पुढाकार घेतला आहे, त्याचे परिणाम आता दिसू लागले आहेत. दळणवळण अधिक सुकर होत असल्याने, हिमाचलचे पर्यटन नवीन क्षेत्रांमध्ये,नवीन विभागांत ,प्रवेश करत आहे," असे पंतप्रधान म्हणाले.
पंतप्रधानांनी, पर्यटनातील नवीन संधींचे नवे आयाम आणि स्थानिक लोकांसाठी रोजगाराच्या नवीन संधी यांचे महत्त्व अधोरेखित केले. विशेष करून महामारीच्या काळात कार्यक्षम आणि जलद लसीकरण करत आरोग्य क्षेत्रात झालेल्या प्रगतीचा पंतप्रधानांनी यावेळी विशेष उल्लेख केला.
हिमाचल प्रदेशच्या पूर्ण क्षमतांचा उपयोग करण्यासाठी कठोर परिश्रम करण्याच्या गरजेवर पंतप्रधानांनी भर दिला.'अमृत काल' दरम्यान पर्यटन, उच्च शिक्षण, संशोधन, माहिती तंत्रज्ञान , जैवतंत्रज्ञान, अन्न प्रक्रिया आणि नैसर्गिक शेती या क्षेत्रात कार्य पुढे नेण्याची गरज असल्याचे ते म्हणाले. यंदाच्या अर्थसंकल्पात जाहीर झालेल्या व्हायब्रंट व्हिलेज योजनेचा हिमाचल प्रदेशला मोठा लाभ होईल, असे ते म्हणाले. त्यांनी दळणवळण विस्तार योजना, वन समृद्धता, स्वच्छता आणि लोकसहभाग या विषयांवरही विचार मांडले.
विशेषतः सामाजिक सुरक्षेच्या क्षेत्रात,मुख्यमंत्री आणि त्यांच्या मंत्रिमंडळातील सदस्यांनी केलेल्या केंद्रीय कल्याणकारी योजनांच्या विस्तारावर पंतप्रधानांनी भाष्य केले. "प्रामाणिक नेतृत्व, शांतता प्रिय वातावरण, देवी-देवतांचे आशीर्वाद आणि कठोर परिश्रम करणारे हिमाचलचे लोक, हे सर्व अतुलनीय आहेत. हिमाचलमध्ये जलद विकासासाठी आवश्यक असलेल्या सर्व गोष्टी आहेत", असे मोदी यांनी सांगितले.
संरक्षण मंत्रालय
संरक्षण मंत्र्यांनी संरक्षण लेखा विभागाच्या 276 व्या वार्षिक दिन समारंभात अनेक डिजिटल उपक्रमांचे केले अनावरण
'सारांश', संरक्षण मंत्रालयासाठी सुरू केलेल्या उपक्रमांपैकी एकात्मिक संरक्षण वित्त डॅशबोर्ड
2047 पर्यंत विकसित राष्ट्र बनण्यासाठी भारताला आधुनिक उपकरणांसह मजबूत सशस्त्र दलांची आवश्यकता आहे; आर्थिक संसाधनांचा प्रभावी वापर अत्यंत महत्वाचा आहे: राजनाथ सिंह
संरक्षण मंत्री राजनाथ सिंह यांनी 01 ऑक्टोबर 2023 रोजी दिल्ली कॅन्टोन्मेंट इथे संरक्षण लेखा विभागाच्या  276 व्या वार्षिक दिनाच्या समारंभात अनेक डिजिटल उपक्रम सुरू केले. या उपक्रमांमध्ये संरक्षण मंत्रालयासाठी एकात्मिक संरक्षण वित्त डॅशबोर्ड BISWAS आणि e-Raksha Awaas चा समावेश आहे.
आपल्या संबोधनात संरक्षण मंत्र्यांनी संरक्षण लेखा विभागाचे वर्णन संरक्षण वित्ताचे पालक म्हणून केले आणि पारदर्शक तसेच कार्यक्षम प्रणालीद्वारे देशाच्या संरक्षण क्षमता वृद्धिंगत करण्याच्या दिशेने त्यांनी केलेल्या प्रयत्नांचे कौतुक केले. अधिकतम उत्पादन काढताना संसाधनांचा विवेकपूर्ण वापर सुनिश्चित केल्याबद्दल त्यांनी संरक्षण लेखा विभागाचे कौतुक केले.
2047 पर्यंत भारताला विकसित राष्ट्र बनवण्याचे सरकारचे लक्ष्य असून पंतप्रधान नरेंद्र मोदी यांचे हे स्वप्न साकार करण्यात संरक्षण लेखा विभाग महत्त्वाची भूमिका बजावेल, असे राजनाथ सिंह यांनी सांगितले. “आपल्याला विकसित राष्ट्र घडवायचे असेल तर आपल्याला आधुनिक शस्त्रास्त्रे आणि उपकरणांसह मजबूत सशस्त्र दलांची आवश्यकता आहे. त्यामुळे आपल्याकडे उपलब्ध असलेल्या आर्थिक स्रोतांचा प्रभावीपणे वापर करणे आवश्यक आहे“ असे ते म्हणाले. “सेवांची मागणी आणि उपलब्ध संसाधनांचे वाटप यामध्ये योग्य संतुलन असायला हवे“ असे त्यांनी सांगितले.
संरक्षण मंत्र्यांनी सुरू केलेल्या डिजिटल उपक्रमांचे तपशील खाली दिले आहेत:
सारांश
SARANSH  संपूर्ण भारतातील संरक्षणविषयक समग्र आर्थिक माहितीचे प्रदान, लेखा, अंदाजपत्रक इत्यादींच्या माहिती विश्लेषणाचा लाभ घेत अधिक अचूक आणि वस्तुनिष्ठ प्रतिमा प्रतिबिंबित करण्याच्या उद्देशाने संरक्षण लेखा विभागात कार्यरत विविध माहिती तंत्रज्ञान प्रणालींचे वेगवेगळे माहितीकोश संकल्पित आणि विकसित केले आहेत.
'सारांश' उच्च व्यवस्थापनासाठी आणि सर्व संरक्षण संस्थांच्या केंद्रीकृत देखरेखीसाठी तसेच समग्र माहिती -आधारित निर्णयांकडे जाण्यासाठी सर्व संरक्षण खर्चाच्या ओझरत्या दृश्यमानतेसाठी संपूर्ण डॅशबोर्ड म्हणून काम करेल.
बिस्वास
BISWAS विविध लष्करी/नौदल विभागांसाठी डॅशबोर्ड म्हणून काम करेल आणि मुख्य कार्यप्रदर्शक सूचक  अहवालांसह बिल व्यवस्थापनाच्या संपूर्ण प्रक्रियेच्या प्रवाहाचे परीक्षण आणि विश्लेषण करण्याच्या उद्देशाने भिन्न माहितीकोश प्रदर्शित करेल.
ई-रक्षा आवास
ई-रक्षा आवास ही एक केंद्रीकृत आणि सर्वसमावेशक संगणकीय प्रणाली आहे जिच्या मदतीने संरक्षण सेवेतील भाड्याच्या इमारतींसाठी वेळेवर भाडे आणि संबंधित शुल्क निर्माण करण्याच्या प्रक्रियेला सुव्यवस्थित आणि सर्वोत्कृष्ट करण्यासाठी तसेच सरकारी खात्यांमध्ये भाडे आणि संबंधित शुल्काचा त्वरित परतावा सुविधा देण्यासाठी विकसित केले आहे.
राजनाथ सिंह यांनी प्रमुख विभागीय प्रकल्पांच्या अंमलबजावणीत अनुकरणीय उपक्रम हाती घेतलेल्या पाच संघांना यावेळी संरक्षण मंत्री उत्कृष्टता पुरस्कार 2023 प्रदान केले.
लष्कर प्रमुख जनरल अनिल चौहान, हवाई दल प्रमुख एअर चीफ मार्शल व्हीआर चौधरी, नौदल प्रमुख ऍडमिरल आर हरी कुमार, वित्तीय सल्लागार  रसिका चौबे, संरक्षण लेखा नियंत्रक एस जी दस्तीदार आणि संरक्षण मंत्रालयाचे इतर वरिष्ठ अधिकारी यावेळी उपस्थित होते.
आयुष मंत्रालय
‘‘प्रतिकारशक्तीसाठी आयुष’’ अभियानाचा भाग म्हणून अभिनव ई- मॅरेथॉनला आयुष मंत्रालयाच्यावतीने पाठिंबा
नवी दिल्ली, 24 सप्टेंबर 2020
आयुष मंत्रालयाच्यावतीने कोची इथल्या राजागिरी सामाजिक विज्ञान महाविद्यालय आणि राजागिरी बिझनेस स्कूल यांच्यातर्फे तीन महिने राबविण्यात येणाऱ्या अभिनव ‘‘प्रतिकारशक्तीसाठी आयुष’’ अभियानाला पाठिंबा देण्यात येणार आहे. या नाविन्यपूर्ण अभियानामध्ये ‘ई-मॅरेथॉन’चे आयोजन करण्यात येणार आहे. यामध्ये रोग प्रतिबंधात्मक पावले उचलून निरोगी राहण्यावर भर दिला जावा यासाठी प्रोत्साहन देण्यात येणार आहे. यासाठी तंत्रज्ञानाची मदत घेण्यात येणार असून धावणे, निरोगीपणासाठी कार्यक्रमांची जोड दिली जाणार आहे. या ई-कार्यक्रमामध्ये सहभागी होणाऱ्यांना सकारात्मकता आणि चांगल्या आरोग्याचा लाभ मिळेल, अशी अपेक्षा आहे.
या अभियानाचे आयोजन कोविड-19 बाधितांच्या मुलांच्या शिक्षणाला मदत करण्यासाठी करण्यात आले आहे. तसेच सध्या सर्वत्र महामारीचा उद्रेक झाला आहे, त्यामुळे लोकांच्या आरोग्य कल्याणासाठी या उपक्रमाचे आयोजन केले आहे. कोविड महामारीच्या काळात ‘मानसिक आरोग्य सुदृढ’ ठेवण्यात यावे, या संकल्पनेवर कार्यक्रम तयार केला आहे.
राजागिरी ई-मॅरेथॉन अभियानाची संकल्पना सर्व वयोगटातल्या लोकांच्या शारीरिक आणि मानसिक आरोग्याच्या कल्याणाचा विचार करून तयार करण्यात आली आहे. तसेच या उपक्रमामध्ये सहभागी होवू इच्छिणाऱ्यांना कोणतीही बंधने नाहीत. त्यांच्या सोईच्या वेळेत आणि त्यांना योग्य आणि सुरक्षित वाटेल, अशा स्थानी राहून सहभागी होता येणार आहे. ई-मॅरेथॉनमध्ये त्यांना धावण्याचे दिलेले आव्हान पूर्ण करण्यासाठी 10 दिवसांचा कालावधी असणार आहे. यासाठी एक ‘वेलनेस अॅप’ तयार केले असून सहभागी होणाऱ्यांनी आपला धावण्याचा तपशील त्या अॅपमध्ये भरल्यानंतर मध्यवर्ती संगणकाकडे पाठवला जाईल.
या अभियानाअंतर्गत ई-मॅरेथॉनमध्ये सहभागी होवू इच्छिणाऱ्यांनी आपली नावे emarathon.rajagiri.edu या संकेतस्थळावर नोंदवायची आहेत. सहभागींना फिटनेस ॲप खरेदी करण्याची आवश्यकता नाही. मात्र धावताना आपला स्मार्ट मोबाईल फोन बरोबर ठेवावा लागेल किंवा फिटनेस बँड घालावा लागेल.
या कार्यक्रमाचा प्रारंभ दि. 28 सप्टेंबर 2020 रोजी होणार आहे. दि. 10 ऑक्टोबर,2020 रोजी  कार्यक्रमाची सांगता होणार आहे. ऑक्टोबर महिन्यामध्ये ‘‘प्रतिकारशक्तीसाठी आयुष’’ अभियान सर्वत्र राबविण्यात येणार आहे. त्याच्याशी संलग्न ‘विहार’ कार्यक्रमावर भर देण्यात आला आहे.
या कार्यक्रमामध्ये सर्व सहभागीतांनी सामाजिक अंतराचे बंधन पाळून योग, प्राणायाम वेबिनार तसेच इतर मनोरंजनाचे कार्यक्रम करून आरोग्य कल्याणाचा संदेश देण्यात येणार आहे.
या कार्यक्रमामध्ये सहभागी होण्यासाठी दिलेले शुल्क कोविड-19 मुळे प्राण गमवावा लागलेल्या पालकांच्या मुंबईतल्या 50 मुलांच्या शिक्षणासाठी देण्यात येणार आहे. चाइल्डलाइन इंडिया फौंडेशनच्यावतीने या मुलांना शैक्षणिक साधने उपलब्ध करून देणार आहे. या अभिनव ई-मॅरेथॉन कार्यक्रमामध्ये देशातले तसेच परदेशातले मिळून जवळपास 8000 स्पर्धक सहभागी होतील, अशी अपेक्षा आहे.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
मत्स्योत्पादन, पशुविकास आणि दुग्धविकास मंत्रालय
देशातील एव्हिअन फ्लूची सद्यस्थिती
नवी दिल्ली, 17 जानेवारी 2021
दिनांक17 जानेवारी 2021 पर्यंत देशातील एव्हिअन फ्लूच्या महाराष्ट्रातील केंद्रीय कुक्कुटपालन विकास संस्था , मुंबई येथील आणि मध्यप्रदेशातील मंदसौर जिल्ह्यातील खेडा रोड येथील प्रकरणांना पुष्टी दिली आहे.
महाराष्ट्रात आरआरटी अर्थात जलद प्रतिसाद दल तैनात केले असून मुंबईतील सीपीडीओसह सर्व बाधित केंद्रातील, बाधित पक्षांना नष्ट करण्यात येत आहे. या प्रकरणी बाधित भागांतील परीस्थितीवर लक्ष ठेवण्यासाठी देशातील सर्व बाधित भागांतील बाधित स्थळांवर केंद्रीय पथक भेटी देत असून या रोगाच्या कारणांचा वैज्ञानिक अभ्यास करत आहेत .
कुक्कुटपालन आणि कुक्कुट उत्पादन विक्रीवर बंदी घालण्याच्या आपल्या निर्णयाचा फेरविचार करण्याचा राज्यांनी विचार करावा आणि अशा प्रकारच्या उत्पादनांची विक्री ज्या भागांत संसर्ग नाही अशा भागांतून /राज्यांतून करावी अशी विनंती करण्यात आली आहे. शिजवलेली कोंबडी आणि अंडी मानवांसाठी सुरक्षित आहेत.याशिवाय ग्राहकांनी आधारहीन अवैज्ञानिक अफवांवर विश्वास ठेवू नये, ज्यामुळे संभ्रम निर्माण होतो. याचा कुक्कुटपालन आणि अंडी यांच्या बाजारावर परीणाम होतो इतकेच नव्हे तर कुक्कुटपालन आणि मका उत्पादकांवरही विपरीत परिणाम होतो ज्यांना कोविड-19 महामारीचा फटका या आधीच बसला आहे.
महाराष्ट्र पशुसंवर्धन विभागाने कोणत्याही पक्षाच्या अनैसर्गिक मृत्यूची नोंद करण्यासाठी टोल फ्री हेल्पलाईन क्रमांक सुरू केला आहे.राज्य सरकारने विभागीय अधिकारी आणि सामान्य जनता यांच्यासाठी सुधारीत एव्हिअन एन्फ्लुएन्झा कृतीआराखडा 2021 च्या अनुषंगाने एव्हिअन फ्लू संदर्भात माहिती दिली आहे.
बर्ड फ्लूच्या प्रादुर्भावाच्या घटनांतील विलंब टाळण्यासाठी प्राणी संरक्षण आणि संसर्गजन्य प्रतिबंध कायदा 2009 च्या अन्वये राज्य सरकारने स्थानिक क्षेत्रात एव्हिअन फ्लू टाळणे बचाव, नियंत्रण,नष्ट करण्याचे सर्व अधिकार जिल्हाधिकाऱ्यांना दिले आहेत.
विभागाच्या सल्ल्यानुसार राज्ये, वृत्तपत्र जाहिराती, सामाजिक माध्यमे इत्यादींवरून राज्यात जनजागृती केली जात आहे.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
पंतप्रधान कार्यालय
रक्तदान अमृत महोत्सवात रक्तदान करणाऱ्यांचे पंतप्रधानांनी केले अभिनंदन
नवी दिल्ली, 14 जून 2023
पंतप्रधान नरेंद्र मोदी यांनी जागतिक रक्तदाता दिनानिमित्त आयोजित करण्यात आलेल्या रक्तदान मोहिमेची आणि रक्तदात्यांची प्रशंसा केली आहे.
‘रक्त दान करा, प्लाझ्मा दान करा, वारंवार दान करा’, हा संदेश देत जागतिक रक्तदाता दिवस आज देशभरात मोठ्या उत्साहात साजरा करण्यात आला, अशी माहिती आरोग्य मंत्रालयाने दिली आहे.
रक्तदान अमृत महोत्सवाचा एक भाग म्हणून रक्तदात्यांचा सन्मान करत विविध ठिकाणी रक्तदान शिबिरांचे आयोजन करण्यात आले होते.
पंतप्रधानांनी ट्वीट केले आहे:
“सर्व रक्तदात्यांची मी प्रशंसा करतो. त्यांच्या दयाळूपणामुळे असंख्य लोकांचे प्राण वाचतात . यामधून भारताच्या सेवा आणि करुणा या मूल्यांना बळकटी मिळते.”
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
मन की बात साठी पंतप्रधानांनी मागवल्या सूचना
नवी दिल्ली, 13 जून 2023
पंतप्रधान नरेंद्र मोदी यांनी येत्या 18 जून 2023 रोजी होणाऱ्या ' मन की बात ' कार्यक्रमासाठी आपली मते आणि सूचना पाठवण्याचे आवाहन नागरिकांना केले आहे.
पंतप्रधान यांनी ट्विट केले आहे:
"या महिन्याचा मन की बात कार्यक्रम 18 जून 2023 रोजी होणार आहे. या कार्यक्रमासाठी आपल्या सूचना आणि प्रस्ताव मिळणे माझ्यासाठी नेहमीच. आनंदाचे असते. आपण आपल्या सूचना नमो ऍप, माय गोव्ह वत पाठवाव्यात किंवा आपला मेसेज 1800-11-7800 या क्रमांकावर ध्वनिमुद्रित करुन पाठवावा."
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वाणिज्य आणि उदयोग मंत्रालय
आठ प्रमुख उद्योगांचा सप्टेंबर महिन्याचा निर्देशांक
नवी दिल्ली, 31 ऑक्टोबर 2018
आठ प्रमुख उद्योगांचा सप्टेंबर महिन्याचा निर्देशांक आज जाहीर करण्यात आला. आठ प्रमुख उद्योगांचा एकत्रित निर्देशांक सप्टेंबर महिन्यात 127.2 इतका राहिला. सप्टेंबर महिन्यात कोळसा उत्पादनात गेल्या वर्षीच्या सप्टेंबर महिन्याच्या तुलनेत 6.4 टक्के वाढ झाली. क्रुड ऑईल उत्पादनात गेल्या सप्टेंबरच्या तुलनेत या वर्षीच्या सप्टेंबरमध्ये 4.2 टक्के घट झाली. नैसर्गिक वायू उत्पादनात या सप्टेंबरमध्ये 1.8 टक्के घट झाली. खत उत्पादनात गेल्या वर्षीच्या सप्टेंबरच्या तुलनेत या सप्टेंबर महिन्यात 2.5 टक्के वाढ झाली. पोलाद उत्पादनात याच काळात 3.2 टक्के वाढ झाली. यावर्षीच्या सप्टेंबरमध्ये सिमेंट उत्पादनात गेल्या सप्टेंबरच्या तुलनेत 11.8 टक्के वाढ झाली. वीज उत्पादनात सप्टेंबर महिन्यात 8.2 टक्के वाढ झाली.
N.Sapre/N.Chitale/P.Malandkar
(Visitor Counter : 43
पंतप्रधान कार्यालय
पंतप्रधानांनी स्वातंत्र्यसैनिक व्ही.ओ. चिदंबरम पिल्लई याना त्यांच्या जयंतीनिमित्त वाहिली आदरांजली
पंतप्रधान नरेंद्र मोदी यांनी स्वातंत्र्यसैनिक व्ही.ओ. चिदंबरम पिल्लई यांना त्यांच्या जयंतीनिमित्त आदरांजली वाहिली.
एका ट्विटमध्ये पंतप्रधान म्हणाले;
"महान स्वातंत्र्यसैनिक व्ही. ओ. चिदंबरम पिल्लई यांना त्यांच्या जयंतीनिमित्त अभिवादन. स्वातंत्र्यलढ्यात त्यांनी दिलेल्या भरीव योगदानाबद्दल आपला देश त्यांचा ऋणी आहे. आर्थिक प्रगती आणि स्वयंपूर्ण होण्यावरही त्यांनी भर दिला. त्यांची आदर्श मूल्ये सतत आपल्याला प्रेरणा देत आहेत."
सामाजिक न्याय आणि सबलीकरण मंत्रालय
महाराष्ट्रातील ज्येष्ठ नागरिकांसाठी कल्याणकारी कार्यक्रम
नवी दिल्ली, 7 डिसेंबर 2021
सामाजिक न्याय आणि सक्षमीकरण विभाग महाराष्ट्रासह देशभरातील ज्येष्ठ नागरिकांच्या कल्याणासाठी अटल वयो अभ्युदय योजना  नावाची एकछत्री योजना राबवत आहे. यात खालील घटकांचा समावेश आहे, ते म्हणजे:
ज्येष्ठ नागरिकांसाठी एकात्मिक कार्यक्रमाची योजना ;
ज्येष्ठ नागरिकांसाठी राज्य कृती योजना ;
राष्ट्रीय वयोश्री योजना ;
  ज्येष्ठ सक्षम नागरिकांना सन्मानाने पुन्हा रोजगार मिळावा याअनुषंगाने ज्येष्ठ नागरिकांसाठी उपजीविका आणि कौशल्य उपक्रम  ;
 सामाजिक पुनर्रचनेच्या उद्देशाने कृती गट :जेष्ठ नागरिक बचत गट;
जेष्ठांचा सहभाग असलेल्या रुपेरी अर्थव्यवस्थेला चालना;
वृद्धांच्या काळजीसाठी उद्योकांकडून प्राप्त होणाऱ्या सामाजिक दायित्व निधीचे योग्य प्रकारे वितरण ;
 ज्येष्ठ नागरिकांच्या कल्याणासाठी जागरूकता निर्माण आणि क्षमता बांधणी योजना– प्रशिक्षण, जागरूकता, संवेदनशीलता, ज्येष्ठ नागरिकांसाठी राष्ट्रीय हेल्पलाइनची स्थापना.
वर्ष 2018-19, आणि 2019-2020 साठी आयपीएसआरसी, एसएपीएसआरसी आणि आरव्हीआयच्या संदर्भात निधीचे तपशील परिशिष्टात दिले आहेत.
परिशिष्ट
महाराष्ट्रासाठी 2018-19 ते 2019-20 या कालावधीत अटल वयो अभ्युदय योजना  या एकछत्री योजनेअंतर्गत जारी केलेल्या निधीचा तपशील:-

|
|
Sl. No.
|
|
Scheme
|
|
F.Y. : 2018-19
|
|
F. Y. : 2019-20
|
|
1
|
|
Integrated Programme for Senior Citizens 
|
|
833.75
|
|
1304.05
|
|
2
|
|
State Action Plan for Senior Citizens 
|
|
-
|
|
150.00
|
|
3
|
|
Rashtriya Vayoshri Yojana
|
|
1699.00
|
|
0.00
सामाजिक न्याय आणि सक्षमीकरण राज्यमंत्री प्रतिमा भौमिक यांनी आज लोकसभेत एका लेखी उत्तरात ही माहिती दिली.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
पंतप्रधान कार्यालय
वंगबंधू शेख मुजिबूर रेहमान यांच्या जयंतीनिमित्त पंतप्रधानांनी वाहिली आदरांजली
नवी दिल्ली 17 मार्च 2021
वंगबंधू शेख मुजिबूर रेहमान यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
आपल्या संदेशात पंतप्रधान म्हणाले, “मानवी हक्क आणि स्वातंत्र्यासाठी लढा देणारे वंगबंधू शेख मुजिबूर रेहमान यांना मी हृदयापासून आदरांजली वाहतो. ते सर्व भारतीयांचे देखील आदर्श आहेत. या महिन्यात काही दिवसांनी ऐतिहासिक #मुजीबबार्शो सोहोळ्या#साठी बांग्लादेशाला भेट देण्याची संधी मिळत आहे हे मी माझे भाग्य समजतो.”
आरोग्य आणि कुटुंब कल्याण मंत्रालय
एनएसीओ आणि आरोग्य मंत्रालयाने आयोजित केलेल्या रेड-रिबन प्रश्नमंजुषा स्पर्धेच्या अंतिम फेरीचे डॉ हर्षवर्धन यांच्या हस्ते उद्घाटन
“कार्यक्षम युवाशक्तीच्या निर्मितीसाठी उत्तम आरोग्य ही पहिली अट”
राष्ट्रीय एड्स नियंत्रण संस्था आणि आरोग्य व कुटुंब कल्याण मंत्रालयाने आयोजित केलेल्या रेड-रिबन प्रश्नमंजुषा स्पर्धेच्या अंतिम फेरीचे आज केंद्रीय आरोग्य आणि कुटुंबकल्याण मंत्री डॉ हर्ष वर्धन यांच्या हस्ते आज उद्घाटन झाले. राज्यमंत्री अश्विनी कुमार चौबे हे ही यावेळी उपस्थित होते.
आज आपण राष्ट्रीय युवा दिन 2021 साजरा करत असताना, आज इथे उपस्थित राहण्याची संधी मिळणे हे माझे सौभाग्य आहे, असे डॉ. हर्ष वर्धन यावेळी म्हणाले.
भारताचा लोकसंख्याशास्त्रीय लाभांश देशासाठी अनुकूल असल्याचे नमूद करत, डॉ हर्षवर्धन म्हणाले की भारताची लोकसंख्या आज जगातली सर्वात युवा लोकसंख्या समजली जाते.
या लाभांशाचा अधिकाधिक लाभ घेण्याच्या दृष्टीने सर्वांना नोकरी किंवा स्वयंरोजगाराच्या संधी उपलब्ध करून देण्याच्या दिशेने भारत वाटचाल करत आहे. एका विश्लेषणानुसार, उत्तम आरोग्य, उत्तम शिक्षण, रोजगाराच्या संधी आणि निर्णय प्रक्रियेत अधिकाधिक सहभाग या घटकांमुळे देशवासियांचे जीवनमान उंचावू शकेल, आणि या लोकसांख्यिक लाभांशाचा भारताला पुरेपूर उपयोग होऊ शकेल.
देशात पहिली वाहिली रेड रिबन क्लब प्रश्नमंजुषा स्पर्धा आयोजित केल्याबद्दल डॉ हर्ष वर्धन यांनी एनएएसओचे आणि राज्य पातळीवरील एड्स नियंत्रण संस्थांचे अभिनंदन केले. जिल्हा, राज्य आणि प्रादेशिक पातळीवर आयोजित करण्यात आलेल्या स्पर्धेत देशभरातील 5000 पेक्षा जास्त महाविद्यालये सहभागी झाली होती.
एनएएसओ, एनसीईआरटी सोबत देशात 2005 पासून 50,000 पेक्षा जास्त शाळांमध्ये किशोरवयीन विद्यार्थ्यांसाठी शैक्षणिक उपक्रम राबवत आहे, असे त्यांनी सांगितले. तसेच, महाविद्यालयीन विद्यार्थ्यांपर्यंत पोहोचण्यासाठी एनएएसओ ने 12,500 रेड रिबन क्लब सुरु केले आहेत, असे हर्ष वर्धन यांनी सांगितले. एचआयव्ही ला प्रतिबंध करणे, काळजी घेणे, रुग्णांवर उपचार आणि त्यांना मदत करणे तसेच स्वयंस्फूर्तीने रक्तदान करणे या उद्दिष्टांसाठी हा क्लब काम करतो.
निरोगी, निरामय आयुष्यावर भर देत डॉ. हर्ष वर्धन म्हणाले की, देशात जर कार्यक्षम युवाशक्तीची निर्मिती करायची असेल, तर त्यासाठीची पूर्व अट उत्तम आरोग्य ही आहे. त्यामुळे निरोगी आयुष्य काय असते याची पूर्ण जाणीव आमच्या युवकांना असणे आवश्यक आहे, तरच ते उत्तम सवयींसाठी योग्य निर्णय घेऊ शकतील, असे ते म्हणाले.
राज्यमंत्री अश्विनी चौबे यांनी यावेळी स्वामी विवेकानंद यांचे स्मरण केले आणि आजचे युवा त्यांच्या आदर्शांनुसार वाटचाल करत असल्याबद्दल समाधान व्यक्त केले.
आरोग्य सहसचिव आलोक सक्सेना आणि इतर मान्यवर यावेळी उपस्थित होते.
संरक्षण मंत्रालय
राष्ट्रीय छात्र सेनेचा  विस्तार
नवी दिल्ली, 22 जुलै 2022
सरकारने सीमावर्ती भागातील तालुके, सागरी किनारपट्टीवरील तालुके आणि वायुदलाची केंद्र असलेल्या तालुक्यांमध्ये 1 लाख रिक्त पदे उपलब्ध करून राष्ट्रीय छात्र सेनेचा  विस्तार सुरु केला आहे. यामध्ये सीमावर्ती भागातील 92 तालुक्यांचा समावेश आहे.
तपशील पुढील प्रमाणे:
|
|
Name of District
|
|
Name of Taluk
|
|
Vishakhapatnam
|
|
Bheemunipatnam, Visakhapatnam, Gajuwaka
|
|
Anakapalli
|
|
Atchuthapuram
|
|
Sri Potti Sriramulu Nellore
|
|
Allur, Kavali, Indukurpet, Venkatachalam, Muthukuru, Kaluvoya, Atmakur, Vidavalur, Sri Potti Sriramulu Nellore
|
|
Prakasam
|
|
Yerragondapalem
NCC कॅडेट्सना पुरवण्यात आलेल्या प्रोत्साहनपर सुविधांचे  तपशील खाली दिले आहेत:
शैक्षणिक संस्थांमधील प्रोत्साहनपर सुविधा, यासह अन्य बाबी:
राज्य सरकारांनी NCC च्या ‘A’, ‘B’ आणि ‘C’ प्रमाणपत्र धारकांना उच्च शिक्षण संस्थांमध्ये  जागांची टक्केवारी आरक्षित करून आणि  ग्रेस/बोनस गुणांना महत्व देऊन प्रवेश देण्यासाठी प्रोत्साहन अधिसूचित केले आहे.
रोजगाराच्या संधी मध्ये प्रोत्साहन:
1.सशस्त्र सेना : NCC ‘C’ प्रमाणपत्र धारकांसाठी प्रत्येक सेवेद्वारे अधिकारी संवर्गात रिक्त पदे पुढील प्रमाणे राखीव ठेवण्यात आली आहेत:
|
|
S No
|
|
Training Establishments
|
|
Total Vacancies per course|
|

|
|
Officer Training Academy, Chennai
|
|
SD+SW - 50+4
|
|

|
|
Indian Military Academy
|
|
SD – 25
|
|

|
|
Air Force Academy
|
|
10% of course vacancies
|
|

|
|
Naval Academy
|
|
SD - 06वर्षाला दोन अभ्यासक्रम घेतले जातात
SD – वरिष्ठ विभाग 
SW – वरिष्ठ विंग 
सशस्त्र दलांच्या इतर श्रेणी : सशस्त्र दलाच्या अन्य श्रेणीसाठी अर्ज भरताना NCC ‘A’, ‘B’ आणि ‘C’ प्रमाणपत्र धारकांना बोनस गुण देण्यात आले आहेत.
गृह मंत्रालय: भारत सरकार, गृह मंत्रालयाने NCC ‘A’, ‘B’ आणि ‘C’ प्रमाणपत्र धारकांना उप-निरीक्षक आणि हवालदार, केंद्रीय सशस्त्र पोलीस दल या पदांच्या भरती परीक्षेत पुढील प्रोत्साहन/बोनस गुण दिले आहेत:
- NCC ‘C’ प्रमाणपत्र – कमाल गुणांच्या 5%.
- NCC ‘B’ प्रमाणपत्र – कमाल गुणांच्या 3%.
- NCC ‘A’ प्रमाणपत्र – कमाल गुणांच्या 2%.
बंदरे, जहाज बांधणी आणि जल मार्ग मंत्रालय: भारत सरकार, बंदरे मंत्रालय, जहाज बांधणी आणि जल मार्ग मंत्रालयाने देखील भारतीय सागरी विद्यापीठाच्या सर्व पदवी आणि पदव्युत्तर अभ्यासक्रमांसाठी पुढील प्रोत्साहनपर सुविधा दिल्या आहेत:
- NCC ‘C’ प्रमाणपत्र – कमाल गुणांच्या 5%.
- NCC ‘B’ प्रमाणपत्र – कमाल गुणांच्या 3%.
- NCC ‘A’ प्रमाणपत्र – कमाल गुणांच्या 2%.
ही माहिती संरक्षण राज्यमंत्री अजय भट्ट यांनी आज लोकसभेत बालाशोवरी वल्लभानेनी आणि मागुंता श्रीनिवासुलू यांना लेखी उत्तरामधून दिली.
S.Patil/R.Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
पंतप्रधान कार्यालय
पंतप्रधानांनी श्रीलंकेच्या राष्ट्रपतींचे मानले आभार
नवी दिल्ली, 23 मार्च 2020
कोविड -19 आणीबाणी निधीसाठी योगदान दिल्याबद्दल पंतप्रधान नरेंद्र मोदी यांनी, श्रीलंकेचे राष्ट्रपती श्री.गोटाबाया राजपक्षा यांचे आभार मानले आहेत.
“सार्क कोविड-19 आणीबाणी निधीसाठी 50 लाख डॉलरचे योगदान दिल्याबद्दल श्रीलंकेचे राष्ट्रपती गोटाबाया राजपक्षा यांचे मन;पूर्वक आभार! या रोगाचा समर्थपणे सामना करण्यासाठी आपले सहकार्य दीर्घकाळपर्यंत उपयुक्त राहील” असे पंतप्रधानांनी म्हटले आहे.
B.Gokhale/J.Waishampayan/P.Malandkar
(Visitor Counter : 49
आरोग्य आणि कुटुंब कल्याण मंत्रालय
कोविड अद्ययावत स्थिती
देशव्यापी लसीकरण मोहिमेअंतर्गत आतापर्यंत एकूण 212.75 कोटी लसमात्रा  देण्यात आल्या आहेत
गेल्या 24 तासांत 22,40,162 लसमात्रा देण्यात आल्या
सध्या देशांत उपचाराधीन रुग्णसंख्या 59,210
सक्रिय रुग्णांची टक्केवारी 0.13 टक्के इतकी
सध्या रुग्ण बरे होण्याचा दर 98.68 टक्के
गेल्या 24 तासांत एकूण 9,685 रुग्ण बरे, त्यामुळे आतापर्यंत बरे झालेल्या रुग्णांची संख्या पोहोचली 4,38,55,365 वर
गेल्या 24 तासांत, 6,168 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत देशांत एकूण 88.64 कोटी कोविड चाचण्या करण्यात आल्या आहेत. गेल्या 24 तासांत, 3,18,642 चाचण्या करण्यात आल्या